recursal/SuperWikiNEXT-32B huggingface dataset:
**பட்டுக்கோட்டை கைலாசநாத சுவாமி கோயில்** தமிழ்நாட்டில் தஞ்சாவூர் மாவட்டம், பட்டுக்கோட்டை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கைலாசநாத சுவாமி, மங்களாம்பிகை சன்னதிகளும், விநாயகர், சுப்ரமணியர், சூரியன், நந்தி, பலிபீடம், மூஞ்சூர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கை. பத்மநாபன் நாயர்** (K. Padmanabhan Nair) (1919-1990) ஒரு இந்திய திரைப்பட இயக்குனராகவும், மலையாளத் திரைப்படங்களில் திரைக்கதை எழுத்தாளருமாவார்.    ஏறக்குறைய 20 திரைப்படங்களுக்கு உரையாடல், கதை திரைக்கதை எழுதியுள்ளார். 1960களில் 5 மலையாள திரைப்படங்களையும் இயக்கியுள்ளார்.  இவர் 1990இல் இறந்தார்.

தனிப்பட்ட வாழ்க்கை
------------------

1919ஆம் ஆண்டில் பையனூர் கைத்தறி இராமன் நம்பியார், குட்டியம்மா ஆகியோருக்கு பிறந்தார். இவர் 1944 முதல் அனைத்திந்திய வானொலியில்]] பணியாற்றினார். *தச்சோலி ஒத்தேனன், குஞ்சாலிமரக்கார்* ஆகிய கதைகளுக்கு கேரள மாநில விருதுகளைப் பெற்றார். மலையாள திரைப்பட பின்னணி பாடகியான சாந்தா பி. நாயரை திருமணம் செய்து கொண்டார். இவர்களுக்கு பாடகி இலதா ராசு என்ற மகள் உள்ளார். பின்னணி பாடகர் ஜே. எம். இராசு இவரது மருமகனாவார். இவரது பேரன் ஆலாப் இராசுவும் பின்னணி பாடகராவார்.

குறிப்புகள்
-----------

1. ↑
2. ↑
3. ↑
4. ↑  "Archived copy". 29 November 2014 அன்று மூலம் பரணிடப்பட்டது. 18 September 2014 அன்று பார்க்கப்பட்டது.CS1 maint: archived copy as title (link)
5. ↑
6. ↑
7. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் கை. பத்மநாபன் நாயர்
கண்ணேறு பொம்மைகள்
**கண்ணூறு பொம்மைகள்** என்பது பல்வேறு தென்னிந்தியர்கள் வீடுகள் அல்லது அலுவலகங்களில் வைக்கப்பட்டுள்ள பொம்மைகளாகும். இவை கண்ணூறுகளை தவிர்க்கும் பொருட்டு தொங்கவிடப்படுகின்றன. இவை திருஷ்டி பொம்மைகள் என அழைக்கப்படுகின்றன.

பொம்மைகள்
---------

### திருஷ்டி பூத பொம்மை

கண்ணூறு பூத பொம்மை அல்லது திருஷ்டி பூத பொம்மை என்பது அரக்கர் தலை பொம்மையை குறிக்கும். 

தடித்த புருவமும், முறுக்கிய மீசையும், கோரைப்பற்களுடன் நாக்கினை தொங்கவிட்டுக் கொண்டிருக்கும் இரண்டு கொம்புகளை கொண்ட அரக்கர் உருவினை கண்ணூறு பூதமாக பயன்படுத்துகின்றனர். சைவர்களின் வீடுகள் திருநீறு அணிந்த பூத பொம்மையும், வைணவர்களின் வீடுகளில் திருமண் அணிந்த பூத பொம்மையும் காணப்படுகின்றன. 

பார்ப்பதற்கு அசுரர்கள் போல் இருக்கும் இவை அந்த இடங்களை கண்ணூறில் இருந்து அல்லது தீய சக்திகளில் இருந்து பாதுகாக்கும் என்று சிலரால் நம்பப்படுகிறது. இந்தியாவின் பல பகுதிகளிலும், உலகின் அனைத்து பண்டைய நாகரீகங்களில் இந்த வழக்கம் வேறு வேறு வழிமுறைகளில் உள்ளது.

கண்ணேறு பொம்மையின் சிறப்பு
--------------------------

A stall selling drishti bommai.
**கண்ணேறு பொம்மை** ( தமிழ் ), **திருஷ்டி கோம்பே** ( கன்னடம் ) அல்லது **திருஷ்டி பொம்மா** ( தெலுங்கு ) என்பது தென்னிந்தியாவில் பரவலாக காணப்படும் பொம்மை வடிவில் தொங்கவிடப்படும் ஒரு தாயத்து ஆகும். பார்ப்பவரை பயமுறுத்தும் பண்புகளைக் கொண்டிருப்பதால் , இந்த பொம்மைகள் முக்கியமாக கட்டுமான தளங்கள், வீடுகள், குடியிருப்பு கட்டிடங்கள் மற்றும் வாகனங்களில் தொங்கவிடப்படுகின்றன, தீய சக்திகளில் இருந்து வரும் தீமைகளை மற்றும் தீங்குகளை தடுக்கும் நோக்கம் கொண்ட இந்த உருவங்கள் கருணையுள்ள அசுரர்களாகக் கருதப்படுகிறார்கள் , மனிதர்களை பயமுறுத்தும் நோக்கில் அல்லாமல், தீய எண்ணங்களையும் தீங்கிழைக்கும் சக்திகளை பயமுறுத்துவதற்கு அச்சுறுத்தும் தோற்றத்தில் இந்த உருவங்கள் இடம்பெற்றுள்ளனர்.  புராதான அரக்கர்களை போன்ற பண்டைய கிரேக்கத்தின் பெரும்பாலும் சிவப்பு, மஞ்சள் அல்லது பச்சை தலைகள், அலங்கார அகன்ற, விழித்து பார்க்கும் கண்கள், மீசையுடைய முகமூடிகள் போன்றவைகள் இந்திய மாநிலங்களான தமிழ்நாடு , கர்நாடகா , தெலுங்கானா , ஆந்திரப் பிரதேசம் மற்றும் புதுச்சேரி யூனியன் பிரதேசங்களில் பரவலாக காணப்படுகின்றன.  கெட்ட எண்ணங்களின் தொடர்ச்சியான தாக்குதலே கண்ணேறு என்பதாகும்.

இலக்கியத்தில் கண்ணூறு
---------------------

* திருவருட்பாவில் திருநீறு அணிவதால் கண்ணேறுவில் இருந்து பக்தர்களை பாதுகாக்கும் முருகனை பற்றி இப்படி கூறப்படுகின்றது.

  

திவசங்கள் தொறும்கொண்டிடு தீமைப் பிணிதீரும்
பவசங்கடம் அறுமிவ்விக பரமும் புகழ்பரவும்
கவசங்கள் எனச்சூழ்ந்துறு **கண்ணேறது** தவிரும்
சிவசண்முக எனவேஅருள் திருநீறணிந் திடிலே.

மேற்கோள்கள்
-----------

1. ↑  "Evil eye doll (Drishti Bommai) vendors at Tiruchirappalli district". *International Journal of Applied Research* **2** (5): 666–668. 2016.. பார்த்த நாள்: 21 July 2022.
2. ↑  "Rational thinking affected sales, say 'Drishti Bommai' vendors". *Dtnext.in*. 21 January 2019. March 11, 2022 அன்று மூலம் பரணிடப்பட்டது.
3. ↑  U, Chandrashekar B. (in en). *Astronomy In Ancient Indian Belief Systems*. Chandrashekar B U. பக். 68. .
4. ↑  Singh, S. Harpal (22 November 2009). "Warding off the evil eye". *The Hindu*. .
5. ↑  "Drishti Gombe Making - Bengaluru, Karnataka" (PDF). *Dsource.in*. 21 July 2022 அன்று பார்க்கப்பட்டது.
**மார்கரெட் கொங்கே** (Margaret Conkey) (பிறப்பு 1943) ஒரு தொல்லியலாளர்.

வாழ்க்கை
--------

கொங்கே 1965இல் மவுண்ட் ஓல்யோக் கல்லூரியில் பட்டம் பெற்றார். இவர் கலிபோர்னியா பல்கலைக்கழகம், பெர்கேலியில் மாந்தரினவியல் (Anthropology) பேராசிரியராகப் பணிபுரிந்தார். அப்போது இவர் அப்பல்கலைக்கழகத்தின் தொல்லியல் ஆய்வு இறுவன இயக்குநராகவும் மாந்தரினவியல் கட்டிலின் 1960க்கான தகைமைப் பேராசிரியராகவும் இருந்தார். அங்கு அவரது ஆய்வு, பிரெஞ்சு பைரெனீசுகள் பற்றியதாக அமைந்தது. இவர் பின்னைப் பழங்கற்காலக் கற்கருவிப் பரவலைப் பற்றி விரிவாக ஆய்வு செய்தார்.

இவர் தொல்லியலில் முதன்முதலாகப் பெண்ணியக் கோட்பாட்டைப் பயன்படுத்தினார். எனவே இவர் பெண்ணியத் தொல்லியல், பாலினத் தொல்லியல் ஆகிய தொல்லியலின் துணைப்புலங்களின் முன்னோடியாவார். இவரது அண்மை ஆய்வு 40,000-15,000 இடைப்பட்ட தெற்கு பிரான்சு பழங்கற்காலக் கலை விளக்கப் பகுப்பாய்வு ஆகும் இவர் குகையோவியங்கள் ஆண்களின் நடைமுறையாக இருந்தது என்பதையும் அது ஒரு பரிவு மந்திரப்பணி என்பதையும் இப்போது இவர் கேள்விக்குள்ளாக்கியுள்ளார்.

பேராசிரியர் கொங்கே 2009இல் அமெரிக்கத் தொல்லியல் கழகத்தின் தலைவரானார்.

மேற்கோள்கள்
-----------

1. 1 2 3 4  Haviland, William; Walrath, Dana & Prins, Harald (2007) *Evolution and Prehistory: The Human Challenge*, Wadsworth, ISBN 978-0-495-38190-7, p. 210
2. ↑  "Margaret Conkey, Professor பரணிடப்பட்டது 2012-04-22 at the வந்தவழி இயந்திரம்", University of California Berkely, retrieved 2011-07-12
3. ↑  Pringle, Heather (2011) "Smithsonian Shipwreck Exhibit Draws Fire From Archaeologists பரணிடப்பட்டது 2011-05-15 at the வந்தவழி இயந்திரம்", *Science*, 10 March 2011, retrieved 2011-07-12
Margaret Bushby Lascelles Cockburn's grave at கோத்தகிரியில் மார்கரெட் காக்பர்னின்நினைவிடம்
**மார்கரெட் காக்பர்ன்** (*Margaret Bushby Lascelles Cockburn*, 2 சூலை 1829 – 26 மார்ச் 1928) ஒரு ஓவியரும், தொழில்முறையற்ற பறவையியலாளரும் ஆவார்.

வாழ்க்கைக் குறிப்பு
-------------------

தமிழ்நாட்டில் சேலத்தில் 1829 இல் இவர் பிறந்தார். இவரது தந்தை எம். டி. காக்பர்ன் மாவட்ட அதிகாரியாகப் பணியாற்றினார். 1855 இல் இருந்து நீலகிரியில் வாழ்ந்து வந்தார். மார்கரெட் ஆல்போர்ட்சு தோட்டத்தில் தேயிலை உற்பத்தியில் ஈடுபட்டு பின்னர் உள்ளூர் இயற்கை வரலாற்றை ஆராய்ந்து வந்தார். இவரது பல கட்டுரைகள் ஆலன் ஆக்டவியன் ஹியூமின் ஆக்கங்களில் வெளிவந்துள்ளன. 858 ஆம் ஆண்டு முதல் பறவைகளையும் தாவரங்களையும் படங்களாக வரைய ஆரம்பித்தார். கோத்தகிரியில் இவர் வரைந்த ஓவியங்களை இலண்டன் இயற்கை வரலாற்று அருங்காட்சியகம் 2002 இல் நாட்குறிப்பாக வெளியிட்டது. இவரது பட்டாம்பூச்சிகளின் தொகுப்பு ஒன்றும் இங்கு வைக்கப்பட்டுள்ளது.

இவர் வரைந்த படங்கள் தொகுக்கப்பட்டு 'நீலகிரி பேர்ட்ஸ் அண்ட் மிஸ்ஸலேனியஸ்' என்ற தலைப்பில் புத்தகமாக வெளியிடப்பட்டது. இவர் பறவைகள் கூடுகட்டும் விதத்தை முறையாக ஆவணப்படுத்தினார். 61 பறவையினங்களின் இனப்பெருக்க முறைகளை ஆவணப்படுத்தினார். இவர் 1928 ஆம் ஆண்டு மார்ச்சு 26 இல் மறைந்தார்.

இவர் படுகர்களுக்கான முதலாவது பள்ளியை ஆரம்பித்தார். கோத்தகிரியில் 1867 இல் தேவாலயம் ஒன்றை அமைப்பதில் பங்காற்றினார்.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

மேற்கோள்கள்
-----------

1. ↑  Hume, Allan Octavian; Eugene William Oates (4 April 1889). "The nests and eggs of Indian birds". London: R. H. Porter – Internet Archive வழியாக.
2. ↑  OpenLibrary.org. "The Natural History Museum Diary 2002 (June 2001 edition)". *Open Library*.
3. ↑  "பறவைகளுக்காக வாழ்ந்த நீலமலைப் பெண்". *தி இந்து* (ராமநாதபுரம்). சூலை 30 2017. .
4. ↑  Francis, W. *The Nilgiris Madras District Gazetteers*, p. 127.

வெளி இணைப்புகள்
---------------

* Pictures from the Natural History Museum பரணிடப்பட்டது 2016-03-04 at the வந்தவழி இயந்திரம்
* Gravestone from the Kotagiri cemetery
[*தொடர்பிழந்த இணைப்பு*]
இந்திய மாநிலமான தமிழ்நாட்டின் தலைநகர் சென்னையில் ஒவ்வொரு ஆண்டும் மார்கழி மாதம் தொடங்கி டிசம்பர் மாதம் முழுதும் கருநாடக இசைக் கச்சேரிகள் நடத்தப்படுகின்றன. இவ்விதம் நடக்கும் இசை விழாவே **டிசம்பர் இசை விழா** அல்லது **மார்கழி இசைவிழா** என்றழைக்கப்படுகிறது. இவ்விழா நடக்கும் இப்பருவம், *டிசம்பர் சீசன்* எனப் பரவலாக சொல்லப்படுகிறது. *மெட்ராஸ் மியூசிக் சீசன்* என்றும் அக்காலம் முதற்கொண்டு சொல்லப்பட்டு வருகிறது. இந்தியாவின் பல்வேறு பகுதிகளிலிருந்து மட்டுமல்லாது வெளிநாடுகளிலிருந்தும், கலைஞர்கள் மற்றும் நேயர்கள் பெருமளவில் இவ்விழாவில் கலந்து கொள்கிறார்கள்.

வரலாறு
------

1927 ஆம் ஆண்டு மியூசிக் அகாதெமி தொடங்கப்பட்டதைக் குறிக்கும் முகமாக இசை விழா கொண்டாடப்பட்டது. ஒரு மாத காலம் நீடிக்கும் இந்த விழாவில் கச்சேரிகள், ஹரி கதைகள், செயல் விளக்கத்துடன்கூடிய இசை விரிவுரைகள், விருது மற்றும் பட்டம் வழங்குதல் போன்றவை பாரம்பரியமாக நிகழ்த்தப்படுகின்றன. காலப்போக்கில் நடனம் மற்றும் நாடகங்களும் இவ்விழாவில் இடம்பெற்றன.

சிறப்பு
-------

டிசம்பர் இசை விழா, தற்போது பெரிய அளவில் வளர்ச்சியுற்று உலகின் மிகப்பெரிய கலை விழாவாக விளங்குகிறது. ஒரு புள்ளி விவரம்:  
 
டிசம்பர் 2004 - ஜனவரி 2005 பருவத்தில் 1200 கலை நிகழ்ச்சிகள், 600 கலைஞர்களால் நிகழ்த்தப்பட்டன.  
 
700 - வாய்ப்பாட்டு நிகழ்ச்சிகள்   
 
250 - இசைக்கருவி நிகழ்ச்சிகள்   

200 - நடன நிகழ்ச்சிகள்   

50 - நாடகம் மற்றும் பிற நிகழ்ச்சிகள்

கலை மன்றங்களின் பட்டியல்
------------------------

நிகழ்ச்சிகள் கலை மன்றங்களால் ஏற்பாடு செய்யப்படுகின்றன. பிரபலமான கலை மன்றங்கள் இங்கு பட்டியலிடப்பட்டுள்ளன:

* மியூசிக் அகாதெமி
* கிருஷ்ண கான சபை
* கார்த்திக் பைன் ஆர்ட்ஸ்
* பிரம்ம ஞான சபா
* இந்தியன் பைன் ஆர்ட்ஸ் சொசைட்டி
* கலாரசனா
* முத்ரா
* நாத இன்பம்
* நாரத கான சபா
* நுங்கம்பாக்கம் கல்ச்சுரல் அகாதெமி
* ரசிக ரஞ்சனி சபா
* ஸ்ரீ பார்த்தசாரதி சுவாமி சபா
* ஸ்ரீ தியாக பிரம்ம கான சபா
* தமிழ் இசைச் சங்கம்
* ஹம்சத்வனி என். ஆர். ஐ. சபா
* திருவல்லிக்கேணி இசை விழா

மேற்கோள்கள்
-----------

1. ↑  "இசை அரங்கங்கள்". *விளக்கம்*. தி இந்து தமிழ். 9 திசம்பர் 2017. 9 திசம்பர் 2017 அன்று பார்க்கப்பட்டது.
2. ↑  "' MUSIC MUSINGS ' எனும் தலைப்பில் 'த இந்து' ஆங்கில நாளிதழில் எழுதப்பட்ட ஒரு தலையங்கம்". 2005-02-07 அன்று மூலம் பரணிடப்பட்டது. 2012-02-02 அன்று பார்க்கப்பட்டது.

வெளியிணைப்புகள்
---------------

* *இசை மழையில் சென்னை* - 'தி இந்து' தமிழ் நாளிதழில் வெளியான ஒரு கட்டுரை
* *Going global*
* *In the beginning, there was the Music Conference*
* *The Margazhi makeover*
***கண்ணுபடப்போகுதய்யா*** (*Kannupada Poguthaiya*) 1999 ஆம் ஆண்டு விஜயகாந்த், சிம்ரன் மற்றும் கரண் நடிப்பில் பாரதி கணேஷ் இயக்கத்தில் தமிழில் வெளியான குடும்பத் திரைப்படம். இப்படம் வணிகரீதியில் வெற்றிப்படமாக அமைந்தது. இந்தியில் *கரம் புத்ரா* என்று மொழிபெயர்க்கப்பட்டது

கதைச்சுருக்கம்
--------------

கிராமத்தின் பெரிய மனிதர் சிவகுமார். அவர் மனைவி லட்சுமி. இவர்களின் மகன்கள் வெற்றிவேல் (விஜயகாந்த்) மற்றும் சுப்பிரமணி (கரண்). அவ்வூர் பள்ளியின் ஆசிரியரின் (ஜெய்கணேஷ்) மகள் கௌரி (சிம்ரன்). வெற்றிவேல் - கெளரி ஒருவரையொருவர் விரும்புகின்றனர். கல்லூரிப் படிப்பை முடித்து கிராமத்திற்குத் திரும்பும் சுப்ரமணியின் உயிரை கௌரி காப்பாற்றுகிறாள். இதனால் கௌரியை விரும்பத் தொடங்கும் சுப்பிரமணி தான் காதலிப்பதை வெற்றிவேலிடம் கூறுகிறான். தன் சகோதரனின் காதலுக்காக தன் காதலைத் தியாகம் செய்யும் வெற்றிவேல் தான் திருமணம் செய்துகொள்ளாமல் சுப்பிரமணி - கௌரி திருமணத்தை நடத்திவைக்கிறார்.

தங்களின் எதிரியான ராதாரவியின் மகன் ஆனந்தராஜின் மகள் ராதிகாசௌத்ரியை வெற்றிவேலுவிற்கு திருமணம் செய்துவைக்க எண்ணுகிறார்கள். வெற்றிவேலின் எதிரியான பொன்னம்பலம் சுப்ரமணியிடம் வெற்றிவேல் மற்றும் கௌரியைப் பற்றித் தவறாகக் கூறுகிறான். இதை உண்மையென்று நம்பி சுப்பிரமணி வெற்றிவேலிடம் சண்டையிடுகிறான். வெற்றிவேல் வருத்தத்துடன் வீட்டைவிட்டு வெளியேறுகிறார்.

இதை அறிந்து கோபப்படும் சிவகுமார் - லட்சுமி இருவரும் வெற்றிவேல் தங்களின் வளர்ப்பு பிள்ளை என்றும், வெற்றிவேலின் தந்தை வாசு தேவராயர்தான் (விஜயகாந்த்) ராதாரவியின் மகளான லட்சுமியை அவர்கள் வீட்டு வேலையாளான சிவகுமாருக்குத் திருமணம் செய்து வைத்ததையும், அதனால் ராதாரவியும் ஆனந்தராஜும் வாசுதேவராயரைக் கொன்றதையும், வாசுதேவராயர் அவர் மகன் வெற்றிவேலையும் சொத்துக்களையும் தங்களைப் பாதுகாக்கச் சொல்லி விட்டுச்சென்றதையும் சுப்ரமணியிடம் கூறுகின்றனர். தன் தவறை உணர்ந்த சுப்பிரமணி வெற்றிவேலிடம் மன்னிப்புக் கேட்கிறான். ராதாரவி மற்றும் ஆனந்தராஜின் சம்மதத்தோடு வெற்றிவேல் - ராதிகா சௌத்ரி திருமணம் நடைபெறுகிறது.

நடிகர்கள்
---------

* விஜயகாந்த் - வெற்றிவேல்
* சிம்ரன் - கௌரி
* சிவகுமார் - சுப்பிரமணியின் தந்தை
* கரண் - சுப்பிரமணி
* லட்சுமி - சுப்பிரமணியின் தாய்
* ஜெய்கணேஷ் - கௌரியின் தந்தை
* ராதாரவி
* ஆனந்த்ராஜ்
* சார்லி
* பொன்னம்பலம்
* சக்தி குமார்
* ரமேஷ் குமார்
* இராதிகா சௌத்ரி
* சத்யப்ரியா
* கிரேன் மனோகர்

இசை
---

இப்படத்தின் இசையமைப்பாளர் எஸ். ஏ. ராஜ்குமார்.

| வ.எண் | பாடல் | பாடலாசிரியர் | பாடகர்கள் | காலநீளம் |
| --- | --- | --- | --- | --- |
| 1 | மூக்குத்தி முத்தழகு | எஸ். ஏ. ராஜ்குமார் | ஹரிஹரன் | 5:00 |
| 2 | கண்ணோரமாய் கதை பேசு | கலைக்குமார் | எஸ். பி. பாலசுப்ரமணியன் , சித்ரா | 4:22 |
| 3 | ஆனந்தம் ஆனந்தம் | வைரமுத்து | மனோ, பிஜு நாராயணன் | 4:53 |
| 4 | எழுந்தால் மலை போல | மு. மேத்தா | எஸ். ஏ. ராஜ்குமார் | 4:41 |
| 5 | மனச மடிச்சு | கலைக்குமார் | எஸ். பி. பாலசுப்ரமணியன் , சித்ரா | 4:11 |

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2017-05-12 அன்று மூலம் பரணிடப்பட்டது. 2019-02-04 அன்று பார்க்கப்பட்டது.
2. ↑
Pierre Bourdieu, 1996
**பியரே பூர்டோ**  (Pierre Felix Bourdieu 1, ஆக்சுடு 1930 -23, சனவரி 2002) பிரெஞ்சு நாட்டின் சமூகவியலாளர், மாந்தவியலாளர், மெய்யறிவாளர் மற்றும் அரசியல் அறிவாளர் ஆவார்.

இளமைக் காலம்
------------

பூர்டோ தெற்கு பிரான்சில் டென்குவின் என்ற சிறிய ஊரில் தொழிலாளர் குடும்பத்தில் பிறந்தார். இவருடைய தந்தை ஒரு ஏழை விவசாயியாகவும் அஞ்சல் துறை பணியாளாகவும் இருந்தார். தந்தை தந்த  ஊக்கத்தினால்  பாரிசில் உள்ள ஒரு பல்கலைக் கழகத்தில் சேர்ந்து மார்க்சியச்  சிந்தனையாளர் லூயிஸ் ஆல்துசர் என்பவரின் வழிகாட்டுதலில் தத்துவம் பயின்றார்.

செயல்பாடுகள்
------------

பூர்டோ கல்வியாளரும் நூலாசிரியருமாவார்.  25 புத்தகங்களுக்கும் 300 கட்டுரைகளுக்கும் மேல் எழுதியுள்ளார்.  புதிய தாராளமயமாக்கலுக்கும் உலகமயமாக்கலுக்கும் எதிராகவும், அநியாயத்துக்கு, அடக்குமுறைக்கு  எதிராகவும் சுரண்டலுக்கு எதிராகவும் பேசினார்; எழுதினார்; இயங்கினார்.

கருத்துகள்
----------

சமூகத்தில் அதிகாரம் பல்வேறு வகைகளிலும் மிகவும் நுட்பமாகவும் பரவியுள்ளதை ஆராய்ந்தார். சமூக ஒழுங்கு  தலைமுறை தலைமுறையாக எப்படி பேணப்படுகிறது என்பதையும் எண்ணி எழுதினார். மேற்கத்திய மரபு சார்ந்த கருத்துக்களிலிருந்து இவர் மாறுபட்டார். மூலதனம் என்பது பொருளாதாரம் தொடர்பான கருத்தியல் சார்ந்தது.  ஆனால் இவர் சமூகப்  பண்பாட்டு மூலதனம் என்பதைப் புதியதாக அறிமுகப்படுத்தினார்.

பிலைசு பாஸ்கல் இன்  தத்துவங்கள் இவரைக்  கவர்ந்தன. இவருடைய சமூக வியல் கருத்துக்கள் கல்வி, பண்பாடு, மாந்தவியல் ஆகியவற்றைத் தழுவியதாகவும் அவற்றில் செல்வாக்கு செலுத்துவதாகவும் இருந்தன.

மேற்கோள்
--------


1. ↑  Bourdieu, P. "Outline of a Theory of Practice". Cambridge: Cambridge University Press.
2. ↑
**வீரேந்திரநாத் சட்டோபாத்யாயா** (ஆங்கிலம்:Virendranath Chattopadhyay, வங்காள மொழி: বীরেন্দ্রনাথ চট্টোপাধ্যায়, 1880-1937) வங்காளத்தைச் சேர்ந்தவர்; பொதுவுடைமையாளர்; இந்தியாவில் ஆயுதப் புரட்சியை உருவாக்கி அதன் மூலமாக இந்திய விடுதலையைப் பெற விரும்பியவர். சாட்டோ என்று செல்லமாக இவரை அழைத்தனர். கவிக்குயில் சரோஜினி நாயுடு என்பாரின் தம்பி ஆவார்.

பிறப்பும் படிப்பும்
-------------------

ஐதராபாத்தில் ஒரு வங்காளிக் குடும்பத்தில் பிறந்தார். வீரேந்திரநாத்தின் தந்தையார் (அகோரநாத் சட்டோபாத்யாயா) ஐதராபாத் நிசாமின் கல்லூரியின் முதல்வராகப் பணி புரிந்த காரணத்தால் குடும்பம் ஐதராபாத்தில் வசித்தது.சென்னைப் பல்கலைக் கழகத்தில் மெட்ரிக்குலேசன் படிப்பும் கல்கத்தா பல்கலைக் கழகத்தில் கலையும் படித்தார். 1902இல் ஆக்சுபோர்டு பல்கலைக் கழகத்தில் சேர்ந்தார். இந்தியன் சிவில் சர்வீசு கல்வியும் பின்னர் சட்டக் கல்வியும் பயின்றார். இவருக்குத் தமிழ், தெலுங்கு, உருது, இந்தி, பிரஞ்சு, ரசியன், செர்மன், ஆங்கிலம் ஆகியவற்றைப் பேசவும் எழுதவும் நன்றாகத் தெரிந்திருந்தது.

லண்டனில் இந்தியா அவுசில் வி.டி சவர்க்கர், பிபின் சந்திர பால், வ.வே.சு.ஐயர் போன்றோரின் நட்பைப் பெற்றார்.
1909 இல் தல்வார் என்னும் பெயரில் ஓரிதழை நடத்தினார். 1910 இல் வ.வே.சு.ஐயர், மாதவ் ராவ் ஆகியோருடன் பாரீசுக்குச் சென்றார். அங்கு பன்னாட்டு உழைப்பாளர்கள் சங்கத்தில் சேர்ந்தார்.1921 முதல் 1928 வரை ஆக்னசு ஸ்மேட்லி என்னும் பெண்ணுடன் வாழ்ந்தார்.

செருமனி வாழ்க்கை
----------------

1914 இல் உலகப் போரின் நெருக்கடியினால் செருமனிக்குப் பயணமானார். அங்கு தம் மீது ஐயம் ஏற்படாதவண்ணம் பல்கலைக் கழக மாணவராகப் பதிவு செய்து கொண்டார். ஆயுதங்கள் வாங்குவதற்கும் போராளிகளைத் தயார் செய்வதற்கும் முனைப்பாக இயங்கி வந்தார்.
பிரிட்டிசு உளவுத் துறை சாட்டோவைத் துரத்தியது. 1923இல் செருமனி பொதுவுடைமைக் கட்சியுடன் இணைந்து செயல்பட்டார்

மாசுகோ வாழ்க்கை
---------------

1931-33 காலத்தில் இட்லருக்கு எதிரான நடவடிக்கைகளில் ஈடுபட்டார்.1932 முதல் மாசுகோவில் வாழ்ந்து வந்தார். பொதுவுடைமைக் கட்சியில் சேர்ந்து முழு ஈடுபாட்டுடன் செயல்பட்டார். 1937 இல் அவரைத் தேசத் துரோகி என்று ஸ்டாலின் அரசு அறிவித்தது 
அவருடன் மொத்தம் 184 பேர் கைதாகி இருந்தனர். சிறையில் இருந்த அத்தனைப் பேரும் சுட்டுக் கொல்லப்பட்டார்கள்.

நேருவின் நட்பு
--------------

1927 இல் பிரச்சல்சில் நிகழ்ந்த ஏகாதிபத்திய எதிர்ப்பு மாநாட்டில் நேரு கலந்து கொண்டபோது அவருடன் சாட்டோவும் உடன் சென்றார்.
சவகர்லால் நேரு தம் வரலாற்றில் வீரேந்திரநாத் சட்டோபாத்யாயாவின் சந்திப்பைப் பற்றிப் புகழ்ந்து எழுதியுள்ளார். 1937 இல் சாட்டோவின் உடல் நலம் குறித்து உசாவி நேரு சாட்டோவிற்கு மடல் எழுதினார். எம்.என்.ராய் என்னும் புரட்சிப் பொதுவுடைமையாளரின் நட்புக்கும் அன்புக்கும் உரியவர் ஆனார்.

மேற்சான்று
----------
**பியரி-அகஸ்டே ஆடெட்** (Pierre-Auguste Adet) (17 மே 1763 நெவர்ஸ் - 19 மார்ச் 1834 பாரிஸ் ) ஒரு பிரெஞ்சு அறிவியலாளர், அரசியல்வாதி மற்றும் இராஜதந்திரி ஆவார்.

இவர் ஒரு புதிய வேதியியல் குறியீட்டு முறைமையில் லாவோசியர் உடன் பணிபுரிந்தார். மேலும், 1789 ஆம் ஆண்டில் நிறுவப்பட்ட *அன்னல்ஸ் டி சிமி* என்ற அறிவியல் பருவ இதழின் செயலாளராக இருந்தார். கிளேசியல் அசிட்டிக் அமிலமும் வினிகரில் உள்ள அசிட்டிக் அமிலமும் ஒரே பொருள் என்பதை நிரூபித்தார். 

1796 ஆம் ஆண்டில், ஆடெட் அமெரிக்கன் தத்துவவியல் சங்கத்தின் உறுப்பினராகத் தேர்ந்தெடுக்கப்பட்டார். 

இவர் கடற்படை மற்றும் காலனிகளின் அமைச்சரான ஜீன் டல்பரடேவின் செயலாளராக இருந்தார். அவர் செயிண்ட்-டோமிங்குக்கு ஆணையராக இருந்தார். இவர் பின்னர் அமெரிக்காவிற்கான பிரெஞ்சு தூதரானார். இவர் ஓஹியோ நதி மற்றும் மிசிசிப்பி நதியின் உளவுத்துறைக்கு ஜார்ஜஸ்-ஹென்றி-விக்டர் கொலோட்டை அனுப்பினார்.

1803 ஆம் ஆண்டில், அவர் நீவ்ரே *பிரான்சின் திணைக்களங்களுக்குத் தலைவரானார்*. 1809 ஆம் ஆண்டில், இவர் கார்ப்ஸ் லெஜிஸ்லாடிஃப் உறுப்பினராக இருந்தார்.

மேற்கோள்கள்
-----------

1. ↑  "Acetic Acid".
2. ↑  "APS Member History". *search.amphilsoc.org*. 2021-03-31 அன்று பார்க்கப்பட்டது.
3. ↑  
Tom Eblen (2017-03-19). "Kentucky invasion? Rare spy map shows French plans for frontier America". *Kentucky Herald-Leader* (Maysville, Kentucky).. பார்த்த நாள்: 2019-09-29. "In 1796, Pierre-Auguste Adet, the French ambassador to the United States, assigned Collot, an expert mapmaker and former governor of Guadeloupe, to make a frontier reconnaissance mission to assess whether a land-grab might be possible."
4. ↑  Collot, Georges-Henri-Victor, 1750-1805 (2014). "American Journeys: Collot Expedition of 1796". *Wisconsin Historical Society*. 17 October 2014 அன்று பார்க்கப்பட்டது.CS1 maint: multiple names: authors list (link)
மஞ்சள் நிறத்தில் சேந்தோபுரோட்டிக் வினை விளைபொருள்
**சேந்தோபுரோட்டிக் வினை** *(xanthoproteic reaction )* என்பது அடர் நைட்ரிக் அமிலத்தைப் பயன்படுத்தி ஒரு கரைசலில் கரையத்தக்க புரதத்தின் அளவை உறுதிசெய்யும் ஒரு முறையாகும். அரோமாட்டிக் தொகுதிகளைப் பெற்றுள்ள அமினோ அமிலப் புரதங்களில் இச்சோதனை நேர்மறையான முடிவுகளைத் தருகிறது. அதிலும் குறிப்பாக டைரோசின் முன்னிலையில் இந்நேர்மறை முடிவுகள் கிடைக்கின்றன. இந்தச்சோதனையில் நேர்மறை முடிவு கிடைத்தால் அக்கரைசலை ஒரு காரம் சேர்த்து நடுநிலையாக்கம் செய்தால் கரைசல் அடர் மஞ்சள் நிறத்திற்கு மாறும். இம்மஞ்சள் நிறத்திற்கு காரணமாக அமைவது சேந்தோபுரோட்டிக் அமிலமாகும். சில அமினோ அமிலங்கள் நைட்ரோயேற்றம் அடையும் பொழுது சேந்தோபுரோட்டிக் அமிலம் உண்டாகிறது. டைரோசின் மற்றும் டிரைப்டோபான் இரண்டு அமினோ அமிலங்கலையும் இதற்கு உதாரணமாகக் கூறலாம். புரதம் இருக்கிறது அல்லது இல்லை என்று உறுதி செய்யும் இவ்வினை ஒரு பண்பறி பகுப்பாய்வு வகையாகும்.

சேந்தோபுரோட்டிக் வினைக்கு எடுத்துக்காட்டான டைரோசின் நைட்ரோயேற்ற வினை

செய்முறை
--------

பரிசோதனை செய்யப்படவேண்டிய மாதிரியுடன் 1 மில்லி அடர் நைட்ரிக் அமிலத்தைச் சேர்க்க வேண்டும். பின்னர் இக்கலவையை சூடாக்கி குளிரவைக்க வேண்டும். மெதுவாக சோடியம் ஐதராக்சைடை(40% எடை/கன அளவு) கரைசல் காரத்தன்மை அடையும் வரை சேர்க்க வேண்டும். நிறமாற்றத்தை குறித்துக் கொள்ள வேண்டும். கரைசலின் நிறம் மஞ்சள் நிறத்திலிருந்து ஆரஞ்சு நிறத்திற்கு மாறினால் அக்கரைசலில் அரோமாட்டிக் அமினோ அமிலம் இருப்பதாக பொருள் கொள்ளலாம்.

அன்றாட வாழ்வில்
---------------

நைட்ரிக் அமிலத்துளி நமது தோல் அல்லது நகத்தின் மேல் சிந்திவிட்டால் சிறிது நேரத்திற்குப் பின் அவ்விடங்கள் மஞ்சள் நிறமாக மாறிவிடும். புரோட்டின் இருப்பதால் அவ்விடங்கள் நிறமாற்றமடைகின்றன. விரல் நகங்களில் அடர் மஞ்சள் நிறம் தோன்றுகிறது. ஏனெனில் நகத்தில் கெராட்டின் என்ற புரதத்தால் ஆனவையாகும். அதை அழிக்கமுடியாது. ஆனால் தோலில் தோன்றும் மஞ்சள் நிறமாற்றத்தை உரித்துவிட முடியும்.

மேற்கோள்கள்
-----------

1. ↑  Chatterjea (1 January 2004). *Textbook of Biochemistry for Dental/Nursing/Pharmacy Students*. Jaypee Brothers Publishers. பக். 51. பன்னாட்டுத் தரப்புத்தக எண்:978-81-8061-204-6. .
**Page Module:Hatnote/styles.css has no content.**

வேறு பயன்பாட்டிற்கு கடகம் (இராசி) ஐப் பார்க்க.
அலங்காரம் இல்லாத யாழ்ப்பாணத்துக் கடகம்
அலங்காரத்துடன் கூடிய யாழ்ப்பாணத்துக் கடகம்
**கடகம்** (About this soundஒலிப்பு (உதவி·தகவல்)), **கடாப்பெட்டி** அல்லது **கடகப்பெட்டி** என்பது, பனையோலையால் செய்யப்படும் அளவில் பெரிய ஒரு வகைப் பெட்டி. இது தானியங்கள், காய்கறி வகைகள் போன்ற பொருட்களை இட்டு வைப்பதற்கும், ஓரிடத்தில் இருந்து இன்னோரிடத்திற்கு எடுத்துச் செல்வதற்கும் பயன்படுகிறது.

அமைப்பு
-------

கூடிய அளவு பொருட்களைச் சேமித்து வைப்பதற்கும், காவிச் செல்வதற்கும் வசதியாக இது பொதுவான ஓலைப் பெட்டிகளைவிட அளவில் பெரிதாகச் செய்யப்படுகிறது. இதனால், கடகங்களை இழைப்பதற்கு அகலம் கூடிய பனையோலைகளைப் பயன்படுத்துகின்றனர். அத்துடன், இது கூடிய விறைப்பாகவும், உறுதியாகவும் இருக்கும் வகையில் ஒருமுறை இழைத்த பின்னர் அப்பின்னலுக்குள் இன்னொரு படை ஓலையை நுழைத்துப் பின்னுவர். இதை யாழ்ப்பாணத்தில் "பொத்துதல்" என்பர். விளிம்பு உறுதியாக இருக்கும் வகையில், பனம் மட்டையில் இருந்து, ஏறத்தாழ ஒன்றரை அங்குல அகலம் கொண்டதாக உரித்து எடுக்கப்படும் உறுதியான பட்டையை விளிம்பின் உட்பகுதியிலும், வெளியிலும் வைத்துப் பனம் ஈர்க்கினால் குறித்த இடைவெளிகளில் கட்டிவிடுவர்.

கடகத்தின் அடிப்பகுதி சதுர வடிவானது. ஆனால், விளிம்புப் பகுதி வட்ட வடிவம் கொண்டதாக இருக்கும். தேவையைப் பொறுத்து, கடகங்களை நிறமூட்டப்பட்ட பனையோலைகளைப் பின்னல்களுக்குள் செலுத்தி அழகூட்டுவது உண்டு. சிவப்பு, பச்சை, நீலம், ஊதா ஆகிய நிறங்களே பெரும்பாலும் நிறமூட்டுவதற்குப் பயன்படுகின்றன.

வகைகள்
------

பொதுவான கடகங்களின் உடற்பகுதி பனை ஓலையினால் மட்டுமே இழைக்கப்படுகின்றது. ஆனால், கட்டுமானம் முதலிய கடினமான வேலைகளுக்குப் பயன்படும் கடகங்களின் வெளிப்புறப் பின்னல் படை பனம் மட்டையில் இருந்து உரிக்கப்படும் நாரினால் ஆனது. கடகத்தைப் பனம் நாரினால் பொத்துவதன் மூலம் இது செய்யப்படுகிறது. இது "நார்க்கடகம்" எனப் பெயர் பெறும்.

இவற்றையும் பார்க்கவும்
----------------------

* ஓலைப் பொருட்கள்

மேற்கோள்கள்
-----------

1. ↑  காட்சன் சாமுவேல் (2018 சூன்). "'பாஸ்கெட்' பிரியாணி சாப்பிடலாமா?". *கட்டுரை*. தி இந்து தமிழ். 28 சூன் 2018 அன்று பார்க்கப்பட்டது. Check date values in: `|date=` (உதவி)
அணுக்கருப் பொறியியலில், ஓர் **பிளவுறு** (*Fissile*) பொருளானது அணுக்கரு பிளவிற்கான தொடர்வினையை பேணத்தக்கதாகும். வரையறையின்படி, பிளவுறு பொருட்கள் அணுப்பிளவு தொடர்வினையை நொதுமிகளின் எந்தவொரு வெப்பநிலையிலும் பேண இயலும். பெரும்பான்மை நொதுமி ஆற்றல் விரைவற்ற நொதுமிகளாலோ (எ.கா. ஓர் வெப்ப அமைப்பு) அல்லது 1 MeV (100 TJ/kg)க்கும் கூடுதலான ஆற்றலுடைய விரைவு நொதுமிகளாலோ இருக்கலாம். பிளவுறு பொருட்களை நியூத்திரன் மட்டுப்படுத்தியுடன் வெப்ப நியூத்திரன் அணு உலைகளிலும்; வேக-நியூத்திரன் அணு உலைகளில் மட்டுப்படுத்தியின்றியும்; அணுக்கரு ஆயுதங்களிலும் எரிபொருளாகப் பயன்படுத்தலாம்.

பிளவுறு அணுக்கருனிகள்
---------------------

பொதுவாக, அணு எண் 89இலிருந்து 103 வரை அக்டினியம் துவங்கி லாரென்சியம் வரையுள்ள அக்டினைடுகளின் ஒற்றைப்படை எண்ணில் நியூத்திரன்களைக் கொண்ட ஓரிடத்தான்கள் பிளவுறுமை கொண்டவைகளாக உள்ளன. பெரும்பாலான அணு எரிபொருள்கள் ஒற்றைப்படை திணிவெண்ணையும் (*A* = புரோட்டான்கள் மற்றும் நியூத்திரன்களின் மொத்த எண்ணிக்கை), இரட்டைப்படை அணு எண்ணையும் (*Z* = புரோட்டான்களின் எண்ணிக்கை) கொண்டுள்ளன. இதன்மூலம் ஒற்றைப்படை நியூத்திரன்கள் தேவை எனப் புலனாகிறது. ஒற்றைப்படை நியூத்திரன்களைக் கொண்ட ஓரிடத்தான்கள் ஓர் கூடுதல் நியூத்திரனை உட்கொள்வதன் மூலம் சோடியாவதால் கூடுதலாக 1 to 2 MeV ஆற்றலைப் பெறுகிறது. இந்த ஆற்றல் விரைவற்ற நியூத்திரன்களால் அணுப்பிளவு வினைக்கான கூடுதல் ஆற்றலைத் தர போதுமானதாக உள்ளது. இந்தத் தன்மை *பிளைவுறத்தக்க* ஓரிடத்தான்கள் பிளைவுறு பொருட்களாக மாற முக்கியமானதாகும்.

மிகப் பொதுவாக, இரட்டைப்படை புரோட்டான்களையும் இரட்டைப்பட நியூத்திரன்களையும் கொண்ட தனிமங்கள், அணு எண்ணுக்கும் திணிவெண்ணிற்கும் இடையேயான வரைபடத்தில் மிக அறியப்பட்ட வளைவிற்கு அண்மையில் உள்ளவை, நிலைத்தன்மையுடன் அணு பிளவு வினையாற்ற வாய்ப்புக் குறைந்தவையாகும். இவை நியூத்திரனை "கண்டுகொள்ளாது" தனது வழியில் செல்ல விட்டு விடும் அல்லது நியூத்திரனைக் உட்கவர்ந்தாலும் போதுமான ஆற்றல் பெறாது அணுக்கருனியை பிளவுபடுத்தாது. இந்த "இரட்டை-இரட்டை" ஓரிடத்தான்கள் தன்னிச்சையான அணுப்பிளவிற்கு ஆட்பட குறைந்த வாய்ப்பு கொண்டவையாக இருப்பதுடன் அல்ஃபா அல்லது பீட்டா சிதைவுகளுக்கு நீண்ட அரைவாழ்வுக் காலம் கொண்டுள்ளன. இவற்றிற்கான எடுத்துக்காட்டுகளாக யுரேனியம்-238 மற்றும் தோரியம்-232 ஆகியவை உள்ளன. அதேநேரம், ஒற்றைப்படை நியூத்திரன்களும் புரோட்டான்களும் உள்ள ஓரிடத்தான்கள் (ஒற்றை *Z*, ஒற்றை *N*) குறைந்த வாழ்வுள்ளவை; ஏனெனில் இவை மிக எளிதாக பீட்டா சிதைவினால் இரட்டை நியூத்திரன்களும் இரட்டை புரோட்டான்களும் உள்ள ஓரிடத்தானாக (இரட்டை *Z*, இரட்டை *N*) மாறி நிலைத்தன்மை பெறுகின்றன. இந்த குறைந்த அரைவாழ்வினால் இத்தகைய ஓரிடத்தான்களின் எண்ணிக்கை குறைவாக இருப்பதுடன் அவை மிகுந்த கதிரியக்கம் கொண்டவையாகவும் உள்ளன.
**பியுஷ் மிஷ்ரா** (*Piyush Mishra*; 13 சனவரி 1963) என்பவர் ஒரு இந்திய திரைப்பட நடிகரும், இசையமைப்பாளரும், கவிஞரும், பாடகரும், திரைக்கதை, கதைவசன எழுத்தாளரும் ஆவார். அவர் தன் ஆரம்ப கால வாழ்க்கையை குவாலியரில் கழித்தார். அங்குதான் கல்வியும் பெற்றார்.

தொழில் வாழ்க்கை
---------------

### தியேட்டரும் தொலைக்காட்சியும்

1986 இல் புது டெல்லியின் தேசிய நாடகப் பள்ளியில் தன் பட்டப்படிப்பை முடித்தபின், இவர் தன் பணியை ஒரு மேடைநாடக நடிகராகத் தொடங்கி, ஆக்ட்-1 குழுவின் (1990–1995) ஒரு அங்கமாக பல நாடகங்களை எழுதி இயக்கத் தொடங்கினார். 1996 இல், அஸ்மிடா தியேட்டர் குழுவில் இணைந்து, தன் பிரபலமான தனி மனித காட்சிகளான **பியுஷ் மிஷ்ராவுடன் ஒரு மாலைப் பொழுது** நிகழ்ச்சிகளை நடத்தினார். அஸ்மிடாவின் பிரபல நாடகங்களுக்கான கவிதைகளை எழுதினார். ஆபரேஷன் திரி ஸ்டாரில் "ஆக்சிடண்டல் டெத் ஆஃப் அன் அனார்கிஸ்ட்" இல் பியுஷ் ஒரு பைத்தியமாக நடித்தார். ஸ்வதேஷ் தீபக்கின் *கோர்ட் மார்சியலில்* ரஞ்சித் கபூருடன் (1991) முதன்முதலாக சூரத் சிங்காகவும் அர்விந்த் கவுரின் (1996) இயக்கத்தின் கீழ் பின்னர் நடித்ததையும் வைத்தே பியுஷ் அதிகம் அறியப்பட்டார்.

ஸ்ரீ்ராம் சென்டர் ரெப் நிறுவனத்துக்காக "காமடி ஆஃப் டெரரை" பியுஷ் மிஷ்ரா இயக்கினார். ஸ்டார் டிவிக்காக டிக்மான்ஷு துலியாவின் இயக்கத்தில் வந்த ராஜ்தானி என்ற தொலைக்காட்சி தொடரிலும் மிஷ்ரா நடித்துள்ளார்.

### திரைப்படங்கள்

1998 இல் வெளிவந்த மணி ரத்னத்தின் படமான தில் சேதான் மிஷ்ராவின் முதல் படமாகும். இருந்தும் தொடர்ந்து நாடக வாய்ப்புக்காக டெல்லியிலே தங்கினார். 2001 ஆம் ஆண்டு படமான ராஜ்குமார் சந்தோஷியின் "த லெஜண்ட் ஆஃப் பகத் சிங்கில்" வசனங்கள் எழுதிய போதுதான் அவர் முதன்முதலாக நாடக ஆசிரியரில் இருந்து திரைக்கதை ஆசிரியராக மாறினார்.

திரைப்பட விவரங்கள்
------------------

### நடிகர்

* சர்தார் (1993)(கவுரவத் தோற்றம்)
* தில் சே (1998)
* சாமுராய் (தமிழ்) (2002)
* மக்பூல் (2003)
* பட்டர்பிளை (2003)
* சாலா பந்தர்! 2003)
* ஏக் தின் 24 காண்டே (2003)
* மாத்ருபூமி (2003)
* தீவார் (2004)
* சூப்பர் (தெலுங்கு) (2005)
* 1971 (2007)
* ஜூம் பராபர் ஜூம் (2007)
* குலால் (2009)

### பாடல்வரிகள்

* தில் பே மாத் லே யார்!! (2000)
* பிளாக் பிரைடே (2004)
* ஆஜா நச்லே (2007)
* டஷன் (2008)
* குலால் (2009)

### திரைக்கதை மற்றும் கதைவசனம்

* த லெஜண்ட் ஆஃப் பகத் சிங் (2002) - கதைவசனம்
* யாஹன் (2005) - திரைக்கதை, கதைவசனம்
* 1971 (2007) - திரைக்கதை

### பாடகர்

* ஆரம்ப் ஹே பிரசந்த் குலால்-2009)
* யாரா மவுலா (குலால்-2009)
* துனியா (குலால்-2009)
* ஜப் ஷேஹர் ஹமாரா (குலால்-2009)
* (துனியா) விமல் ஷர்மா(குலால் 2009)

உசாத்துணை
---------

1. ↑  டெல்லியின் பிரபல நடிகர்கள்
2. ↑  "ஸ்ரீ்ராம் சென்டர், புது டெல்லி". 2007-09-27 அன்று மூலம் பரணிடப்பட்டது. 2010-02-12 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் பியுஷ் மிஷ்ரா
* An Interview with Piyush Mishra
**டயட் கோக்** (ஆங்கிலம்: diet coke) கொக்கக் கோலா நிறுவனத்தால் தயாரித்து சந்தைப் படுத்தப்படும் மென்பானங்களுள் ஒன்று. இது டயட் கொக்கக் கோலா, லைட் கொக்கக் கோலா, கோக் லைட் என்ற பெயர்களாலும் அழைக்கப்படுகிறது. இனிப்புச் சுவைக்கு இயற்கை சர்க்கரை வேதிப் பொருட்களைப் பயன்படுத்தாமல், செயற்கை வேதிப் பொருட்களை பயன்படுத்துவதால் இதன் கலோரி அளவு மற்றைய கோலா பானங்களை விட குறைவாக உள்ளது.

வரலாறு
------

அமெரிக்காவை தலைமையிடமாகக் கொண்டுள்ள கொக்கக் கோலா நிறுவனம், பல சுவைகளில் மென்பானங்களை தயாரித்து வெளியிடுகிறது. அவற்றுள் மிகவும் புகழ் பெற்றது கோக் (classic coke). 1886ம் ஆண்டுமுதல் கோக் தயாரித்து விற்கப்படுகிறது. இதில் இனிப்பு சுவைக்காக இயற்கையாக விளையும் கரும்பு அல்லது மக்காச்சோள சர்க்கரைப்பாகில் (high fructose corn syrup) இருந்து தயாரித்த சர்க்கரையை பயன்படுத்துவதால், உட்கொள்ளும் கலோரி அளவு அதிகமாக உள்ளது. எனவே கோக் பானத்தைப் பருகுவோர் உடல் எடை அதிகரித்து பருமன் கூடுகிறது என்ற குற்றச்சாட்டு எழுந்தது. எனவே, கோக் போலவே சுவையும், ஆனால் அதில் உள்ளதை விடக் குறைந்த கலோரிகளையும் கொண்ட பானத்தை தயாரிக்க கொக்கக் கோலா நிறுவனம் முடிவு செய்தது.

1982 ஆம் ஆண்டு அமெரிக்க சுந்ததிர தினத்தன்று (ஜூலை 4) டயட் கோக் என்ற புதிய பானம் அறிமுகப்படுத்தப்பட்டது. இதில் சர்க்கரை பாகிற்கு பதிலாக ஆஸ்பர்டேம் (Aspertame) என்ற செயற்கை வேதிப்பொருள் இனிப்புச் சுவைக்காக சேர்க்கப் பட்டிருந்தது. அமெரிக்காவைத் தவிர வேறு சில நாடுகளில் 100 சதவிதம் ஆஸ்பர்டேம் பயன்படுத்துவதற்கு பதிலாக சோடியம் சைக்ளமேட், (Sodium cyclamate) ஆஸ்பர்டேம், ஏஸ்சல்ஃபேம் பொட்டாசியம் (Acesulfame pottasium) கொண்ட கலவை பயன்படுத்தப்பட்டது. 2005 ஆம் ஆண்டு முதல் ஆஸ்பர்டேம் பயன்பாடு நிறுத்தப்பட்டு அதனிடத்தில் சுக்ரலோஸ் (Sucralose), ஏஸ்சல்ஃபேம் பொட்டாசியம் கலவை பயன்படுத்தப்பட்டது. இந்தியாவில் 1990 களின் இறுதியில் இந்த பானம் அறிமுகப்படுத்தப்பட்டது.

சர்ச்சை
-------

ஆஸ்பர்டேம் போன்ற செயற்கை இனிப்பு வேதிப் பொருட்கள் பானம் பருகுவோரின் உடல்களில் பல உபாதைகளை ஏற்படுத்துவதாக ஆராய்ச்சியாளர்கள் சிலர் கருதுகிறார்கள், புற்று நோய், மூளைக் கழலை (tumour) ஆகிய நோய்களும் இதில் அடங்கும். இத்தகைய சர்ச்சைகளால் தற்போது ஆஸ்பர்டேம் பயன்படுத்தப் படுவதில்லை.

பிற பெயர்கள்
------------

டயட் கோக், பல்வேறு நாடுகளில் பல்வேறு பெயர்களால் விற்கப்படுகிறது. டயட் கோக் வனிலா, கஃபைன் ஃப்ரீ கோக், கொக்கக் கோலா லைட் சாங்கோ அவற்றுள் சில.

மேற்கோள்கள்
-----------
**பிளத்தோன் செர்கேயெவிச் போரெத்சுகி**  *(Platon Sergeevich Poretsky)* (உருசியம்: Платон Серге́евич Порецкий; அக்தோபர் 3, 1846 எலிசவேத்கிராது – ஆகத்து 9, 1907 செர்னிகிவ் ஆளுகைப்பிரிவு) ஒரு குறிப்பிடத்தக்க உருசிய வானியலாளரும் கணிதவியலாளரும் 
கணித அளவையியலாளரும் ஆவார்.

இவர் கார்க்கோவ் பல்கலைக்கழகத்தில் பட்டம் பெற்றார். பின்னர், அசுத்ரகானிலும் புல்கோவோ வான்காணகத்திலும் பணிபுரிந்தார்.

பின்னர், கசான் பல்கலைக்கழக வானியலாளராக இருந்தபோது, முன்னாள் ஒருசாலைப் பணியாரான அப்பல்கலைக்கழகக் கணிதவியல் பேராசிரியரான ஏ. வி. வசீலியேவ்வின் (father of Nicolai A. Vasiliev) அறிவுரைப்படி இவர் ஜார்ஜ் பூலின் நூல்களைக் கற்றுப் புலமைபெற்றார். பின்னர் போரெத்சுகி சிறப்பு அளவையியல் சமன்பாடுகள் வாயிலாக, அளவையியல் வகைக்கெழுக் கணிதவியலை உருவாக்கினார் அதை நிகழ்தகவுக் கோட்பாட்டுக்கும் பயன்படுத்தலானார். இவ்வாறு, ஜார்ஜ் பூல், வில்லியம் சுடேன்லி எவான்சு, எர்னெசுட்டு சுரோடர் ஆகிய அளவையியலாளர், கணிதவியலாளர்களின் பணிகளை விரிவுபடுத்தி செறிவாக்கினார். இவர் போரெத்சுகி வடிவங்களுக்கான விதியையும் உருவாக்கினார். இவர் முதன்முதலாக, பின்னிகழ்வுகளுக்கும் அதைச் சார்ந்த பூலிய அறிவுச் சிந்தனைக்கும் பொது பகுப்பாய்வைத் தந்தார். இது ஆர்க்கி பிளேக்கின் பிளேக் மரபு வடிவங்களை அவர் உருவாக்குவதற்கான பின்னணி அறிதிறக் களத்தைச் சமைத்துத் தந்தது.

குறிப்புகள்
-----------

1. ↑  Platon Poretsky, "Sept lois fondamentales de la théorie des égalités logiques", *Bulletin de la Société Physico-Mathématique de Kasan*, **2:8**:33–103, 129–181, 183–216, 1898, as cited in Frank Markham Brown, *Boolean Reasoning: The Logic of Boolean Equations*, 2nd edition, 2003, p. 77

மேற்கோள்கள்
-----------

* Styazhkin, N.I. *History of Mathematical Logic from Leibniz to Peano*. Cambridge, Mass./ London, MIT Press, 1969.
* Bazhanov, V.A. New Archival Materials, Concerning P.S. Poretsky. In: Modern Logic, 1992, vol. 3. N 1. pp. 80–81.
* Bazhanov, V.A. *Life and Academic Work of Mathematical Logic Research Pioneer in Russia P.S. Poretsky* பரணிடப்பட்டது 2012-02-15 at the வந்தவழி இயந்திரம். In: Voprosy Istorii Estestvoznania i Tekhniki, 2005, N 4. pp. 64–73 (in Russian).
* Bazhanov, V.A. *History of Logic in Russia and the USSR*. Moscow, Kanon+, 2007 (in Russian). ISBN 5-88373-032-9

வெளி இணைப்புகள்
---------------

* Platon Poretsky பரணிடப்பட்டது 2017-01-14 at the வந்தவழி இயந்திரம்
* S.L. Katrechko, Platon Sergeevich Poretskij
**அகில இந்திய கவின் கலை மற்றும் கைவினைச் சங்கம்**  (All India Fine Arts and Crafts Society ) என்பது இந்தியாவின் பண்டைய அழகுக்கலைகளையும் பிற்கால அழகுக்கலைகளையும் பற்றி ஆய்வு செய்வதையும் மதிப்பிடுவதையும், வளர்ப்பதையும் நோக்கமாக கொண்டு உருவாக்கப்பட்ட ஒரு தன்னாட்சி அமைப்பாகும். இந்த அமைப்பானது தில்லியில் 1928ஆம் ஆண்டு நிறுவப் பெற்றது. இந்திய விடுதலைக்குப் பின் பல தசாப்தங்களுக்குப் பிறகு இதன் செயல்பாடுகளானது லலித் கலா அகாதமி, சங்கீத நாடக அகாதமி, சாகித்திய அகாதமி ஆகிய மூன்று நடுவண் அமைப்புகளுக்கு மாற்றப்பட்டன. இது ஆண்டுதோறும் தில்லியில் அழகுக்கலைப் பொருட்காட்சியை நடத்துகிறது. மேலும் கலைஞர்களுக்கு விருதுகளை வழங்குகிறது. நடமாடும் அழகுக்கலைப் பொருட்காட்சி என்று ஒன்று அமைக்கப் பெற்று முக்கிய நகரங்களில் நடைபெற்று வந்துள்ளது. இது இந்திய கவின்கலைப் பொருள்களை அயல்நாடுகளிலும் அயல் நாட்டு கவின்கலைப் பொருள்களை இந்தியாவிலும் பொருட்காட்சியாகக் காட்டி வருகிறது. ரூபலேகை என்ற அரையாண்டு இதழையும், கலைச் செய்திகள் (Art News) என்ற காலாண்டு இதழையும் பல ஆண்டுகள் நடத்திவருகிறது. இதன் பழைய இதழ்களை 2010இல் சங்கத்தின் இணையதளத்தில் வெளியிட்டது.

மேற்கோள்கள்
-----------

* "Platinum jubilee of a golden era...". *தி இந்து*. 12 August 2002.. பார்த்த நாள்: 13 July 2018.
மதுரை மீனாட்சி சுந்தரேசுவரர் கோயில் முன அமைந்த நகரா மண்டபத்தில் நாள்தோறும் காலை மற்றும் மாலை வேளைகளில் 4.30 முதல் 5.00 வரை டமாரம் ஒலிக்கப்படும்
**டமாரம்** (*Damaram*) என்பது ஒரு தாள தோற் இசைக்கருவியாகும். இது தமிழ்நாட்டின் பாரம்பரிய இசைக் கருவி ஆகும். இதன் பயன்பாடு தற்போது தமிழ்நாட்டில் மிகவும் அருகி மறைந்துவிடும் நிலையில் உள்ளது. தொலைவில் உள்ளவருக்கும் இந்த இசைக்கருவியன் ஓசை கேட்கும் என்பதால் இதற்கு டமாரம் என்று பெயர் வந்ததாக கூறப்படுகிறது. இதற்கு நந்தி வாத்தியம் என்ற பெயரும் உண்டு.இது முரசுவுடன் தொடர்புடையது. மதுரை மீனாட்சி சுந்தரேசுவரர் கோயில் முன அமைந்த நகரா முரசு மண்டபத்தில்]] நாள்தோறும் காலை மற்றும் மாலை வேளைகளில் 4.30 முதல் 5.00 வரை டமாரம் ஒலிக்கப்படும்.

வடிவமைப்பு
----------

புனித தோமையார் மலைப் பகுதியில் உள்ள ஆவுடைநாயகி உடனுறை நந்தீசுவரர் கோயிலி்ல் அடிப்பாகம் சுடுமண்ணால் செய்யப்பட்ட டமாரம் உள்ளது. திருபெரும்புதூர் வரதராஜ பெருமாள் கோவிலில் மராத்தலான டமாரம் உள்ளது. டமாரமானது இரண்டு தனித்தனி பறைகளைக் கொண்டது. இவை பூச்சாடி போன்று அடிப்பாகம் குறுகியதாகவும் மேல்பாகம் அகன்றதாகவும் இருக்கின்றன. ஒன்று மாட்டுத் தோலால் மூடப்பட்டும், மற்றொன்று ஆட்டுத் தோலால் மூடப்பட்டவை. இவை அரலிக் குச்சிகள் கொண்டு இசைக்கப்படுகிறது. ஒரு குச்சி நீண்டும் மற்றோன்று சற்று வளைந்தும் இருக்கும். இடது பக்கம் வாசிக்கின்ற குச்சி *கிண்ணாரம்* என்றும், வலது பக்கம் வாசிக்கின்ற குச்சி *கும்காரம்* என்றும் அழைக்கப்படுகிறது.

ஒரு காலத்தில் நாகசுரத்துக்கு பக்க வாத்தியமாக டமாரம் இசைக்கபட்டு வந்தது. தவிலில் வாசிக்கக்கூடிய எல்லா தாளங்களையும் டமாரத்திலும் வாசிக்க இயலும். அதே போல் பிற தோல் இசைக் கருவிகளில் இசைக்கக்கூடிய திஸ்ரம், சதுஸ்ரம், கண்டம், மிஸ்ரம், சங்கீரணம் ஆகிய ஐந்துவிதமான தாளங்களை டமாரத்தில் வாசிக்க இயலும்.

* டமாரம் இசைக்கருவியானது புனித தோமையார் மலைப் பகுதியில் உள்ள ஆவுடைநாயகி உடனுறை நந்தீசுவரர் கோயிலி்ல் சிறப்பு நாட்களிலும், மார்கழி மாதம் முழுவதும் காலை நேரங்களில் இசைக்கப்பட்டு வருகிறது.
* திருபெரும்புதூர் வரதராஜ பெருமாள் கோவிலில் விழாக்களின்போது இசைக்கப்படுகிறது.

இதனையும் காண்க
--------------

* முரசு

குறிப்புகள்
-----------

1. 1 2 3  டம் டம் டமாரம் (2018). *தி இந்து பொங்கல் மலர் 2018*. சென்னை: இந்து தமிழ். பக். 203.
2. ↑  Nandini, Dr M. Lalitha and M. (2019-08-29). "Damaram: The sound of divinity". *The Hindu* (ஆங்கிலம்). 2021-09-15 அன்று பார்க்கப்பட்டது.
**"வித்யா ஜோதி" பேராசிரியர் வீ. கே. சமரநாயக்க** (1939 – ஜூன் 6, 2007) இலங்கையில் கணினி மற்றும் தகவல் தொடர்பாடல் துறையின் வளர்ச்சிக்கு வித்திட்டவர். இதனால் தான் இவர் "இலங்கையின் கணினித் துறையின் தந்தை" என அழைக்கப்படுகின்றார். கொழும்பு பல்கலைக்கழகத்தின் விஞ்ஞான பீடத்தின் பீடாதிபதியாக கடமையாற்றிய பேராசிரியர் வீ. கே. சமரநாயக்க ஒரு கணினி விஞ்ஞானப் பேராசிரியர் ஆவார். இலங்கையின் தகவல் தொழில்நுட்பம் மற்றும் தகவல் தொழில்நுட்பம் சார்ந்த கல்வி என்பவற்றின் வளர்ச்சியில் பேராசிரியர் வீ. கே. சமரநாயக்க ஆற்றிய பங்களிப்பு அளப்பரியது. பேராசிரியர் வீ. கே. சமரநாயக்க உருவாக்கிய கொழும்பு பல்கலைக்கழக கணினிக் கல்லூரி (UCSC) இன்று இலங்கையின் பிரதான கணினிக் கற்கை நிலையமாக விளங்குகின்றது. பேராசிரியர் வீ.கே.சமரநாயக்க இறக்கும் போது இலங்கை தகவல் தொழில்நுட்ப முகவராண்மை நிறுவனத்தின் தலைவராக இருந்தார்.

ஆரம்பக் கல்வியும் குடும்ப வாழ்க்கையும்
--------------------------------------

V.W சமரநாயக்க தம்பதிகளின் புதல்வரான பேராசிரியர் சமரநாயக்க தனது இடைநிலைக் கல்வியினை கொழும்பு றோயல் கல்லூரியிலும் உயர் கல்வியினை இலங்கைப் பல்கலைக்கழகத்திலும் பயின்றார்.

வாழ்க்கை
--------

1961 ஆம் ஆண்டு முதல் பேராசிரியர் சமரநாயக்க தான் பட்டப்படிப்பினை மேற்கொண்ட கொழும்பு பல்கலைக்கழகத்திலேயே பணிபுரிய ஆரம்பித்தார். தொடர்ச்சியாக 43 ஆண்டுகள் பேராசிரியர் அங்கு பணிபுரிந்தார். (இக் காலகட்டத்தில் 1974 ஆம் ஆண்டு இலங்கைப் பல்கலைக்கழகம் கொழும்பு பல்கலைக்கழகமாக மாற்றம் கண்டது.) 43 ஆண்டு காலப் பகுதியில் விஞ்ஞான பீடத்தின் பீடாதிபதியாகவும் கணணிக் கல்லூரியின் நிறுவனராகவும் இதன் இயக்குனராகவும் பணி புரிந்தார்.

விருதுகள்
---------

இலங்கை அரசு 1997 ஆம் ஆண்டு பேராசிரியர் சமரநாயக்கவுக்கு "வித்யா பிரசாதினி" விருதையும் 1998ம் ஆண்டு "வித்யா ஜோதி" விருதினையும் வழங்கியது. ஜப்பான் சர்வதேச கூட்டுறவு மையம் (JICA) 1996 ஆம் ஆண்டு சர்வதேச கூட்டுறவுக்கான தலைவர் விருதினை வழங்கியது. கொழும்பு பல்கலைக்கழகம் 2005 ஆம் ஆண்டு கலாநிதிப் பட்டத்தினை வழங்கியது.
**பாதுகாப்பு ஆய்வகம்** (*Defence Laboratory*) என்பது இந்திய நடுவண் அரசின் பாதுகாப்பு அமைச்சகத்தின் மேற்பார்வையில் செயல்படும் பாதுகாப்பு ஆராய்ச்சி மற்றும் வளர்ச்சி அமைப்பின் (டி. ஆர். டீ. ஓ) கீழ் செயல்படும் ஒரு ஆராய்ச்சி மையமாகும்.ராஜஸ்தான் மாநிலத்தில் ஜோத்பூரில், ரதனட அரண்மனையில் (Ratanada Palace)அமைந்திருந்த **பாதுகாப்பு ஆய்வகம்**, தற்போது புதிய தொழில்நுட்ப வளாகத்திற்கு {New Technology Complex(NTC)} மாற்றப்பட்டுள்ளது.

இந்தியாவின் பாதுகாப்பைக் கருத்தில் கொண்டு அதி நவீன போர் வாகனங்கள் மற்றும் போர்க் கருவிகளுக்குத் தேவையான மின்னணுவியல் சார்ந்த கருவிகளையும் பொருட்களையும் ஆராய்ந்து, அவற்றை மேம்படுத்தி இந்திய இராணுவத்திற்கு வழங்குவதே **பாதுகாப்பு ஆய்வக**த்தின் தலையாய கடமையாகும். வானொலி ஊடகம் மூலம் தொலைதொடர்பு கொள்வதற்கான உத்திகள் (Radio Communication Systems), தரவு இணைப்புகளை அமைக்கும் முறைகள் (Data links), செயற்கைக்கோள் தகவல்தொடர்பு முறைகள் (Satellite Communication Systems), 1-10 மில்லிமீட்டர் நீளஅலை தகவல் தொடர்பு முறைகள் (Millimeter Wave Communication systems) ஆகிய துறைகளில் **பாதுகாப்பு ஆய்வகம்** ஆராய்ச்சிகளைப் புரிந்து வருகின்றன. சில வல்லுனர்கள் நுண்ணுயிரியில் சார்ந்த ஆராய்ச்சிகளிலும், சிலர் உயிரித் தொழில்நுட்பங்களை மேம்படுத்துவதிலும் ஆராய்ச்சிகள் நடத்துகின்றனர். உருமறைப்பு உடைகளை (Camouflaging clothing) மேம்படுத்தி இராணுவத்தினர் எதிரிகளின் பார்வையில் படாமல் ஊடுருவதற்கான உடைகளை தயாரிப்பதிலும் ஈடுபட்டு வருகின்றனர்.

மேற்கோள்கள்
-----------

1. ↑  The Official Website of DRDO
2. ↑  "காப்பகப்படுத்தப்பட்ட நகல்". 2011-01-02 அன்று மூலம் பரணிடப்பட்டது. 2010-12-04 அன்று பார்க்கப்பட்டது.

‎
**பிளமேன்கோ நடனங்கள்**:

௧. தொனா பாலோஸ் 

௧. தேப்லா
௨. மார்த்திநேத்தேஸ்
௩. கார்செலேராஸ்
௪. சாயேத்தாஸ்
௫. தொனாஸ்
௬. த்ரீயா
௨. சொலேயாவின் தாளத்திலிருந்து 

௧. அல்போறேயா
௨. பூலேரியாஸ்
௩. கான்யா மற்றும் போலோ
௪. கான்தீன்யாஸ் 
௧. அலெக்ரீயாஸ்
௨. காரகொலேஸ்
௩. மிராப்ராஸ்
௪. ரோமேராஸ்
௫. மற்ற கான்தீன்யாஸ்
௩. பந்தாங்கோவிலிருந்து 

௧. பந்தாங்கோஸ் தே உயெல்வா
௨. பந்தாங்கோஸ் ஒரியெந்தாலெஸ் 
௧. பந்தாங்கோஸ் அபாந்தோலாவோஸ் 
௧. வேர்தியாலேஸ்
௨. ரோதேன்யாஸ்
௩. ஹாபேரா
௨. பந்தாங்கோஸ் லீப்ரேஸ் 
௧. கிரனயீனாஸ்
௨. மேதியா கிரனயீனாஸ்
௩. மாலாகுவேன்யாஸ்
௪. காந்தெஸ் தே லாஸ் மீனாஸ் 
௧. மிநேரா
௨. தராண்டோஸ்
௩. தராந்தாஸ்
௪. கார்தகேநேராஸ்
௫. மூர்சியானா
௭. இலேவன்தீக்கா
௮. காந்தெஸ் தே மாத்ருகா
௩. பந்தாங்கோஸ் பெர்சொனாலேஸ்
௪. சிகுவீரீயாவிலிருந்து 

௧. காபாலேஸ்
௨. லிவியானாஸ்
௩. சிகுவீரீயாஸ்
௪. செர்ரானா
௫. தாங்கோவிலிருந்து 

௧. பரூக்கா
௨. காரோத்தீன்
௩. மரியானாஸ்
௪. தரான்தொஸ் (நாட்டியத்திற்கு வாசிக்கப்ப்படும்போழுது)
௫. தியேந்தோஸ்
௭. தாங்குவீயோஸ்
௮. தாங்கோ
௯. சால்சா
௬. ஈதா இ வுவேல்த்தாவிலிருந்து

௧. கொம்பியானாஸ்
௨. குவாகீராஸ்
௩. மிலோன்காஸ்
௪. ரூம்பா
௫. வீதாலீத்தாஸ்
௭. மற்றவை 

௧. காம்பாநியெரொஸ்
௨. பாம்பெரா
௩. செவியானாஸ்
௪. நானாஸ்
௫. சாம்ப்ராஸ்
௬. சொரோங்கோ

மேலும் காண்க
------------

* பிளமேன்கோ கிதார்
* பிளமேன்கோ இசை
**விஸ்வநாத்** 1996 ஆம் ஆண்டு சரவணன் மற்றும் சுவாதி நடிப்பில், தேவா இசையில், கே. கௌதம் இயக்கத்தில், பி. வீரமுத்து தயாரிப்பில் வெளியான தமிழ் திரைப்படம்.

கதைச்சுருக்கம்
--------------

விஸ்வநாத் (சரவணன்) சிறையிலிருந்து தப்பிக்கிறான். அவன் புகைப்படத்தை செய்தித்தாள்களில் வெளியிட்டு மாநிலம் முழுவதும் காவல்துறை தேடுகிறது. ஒரு நாள் தன் வீட்டருகே விஸ்வநாத்தை பார்க்கும் சுவாதி (சுவாதி) அவனைக் கண்டு அஞ்சி ஓடுகிறாள். சுவாதி தன் சகோதரி சிந்துவுடன் (சிந்து) தங்கியிருக்கிறாள். சிந்து ஒரு நாள் மயக்கமடைந்து விழ, அவளுக்கு விஸ்வநாத் சிகிச்சையளிக்கிறான். அவன் ஒரு மருத்துவர் என்று அறிந்துகொள்ளும் சுவாதி அவன் சிறைக்கைதியான காரணத்தைக் கேட்க விஸ்வநாத் அவன் சோகக்கதையைக் கூறுகிறான்.

மைக்கேலுக்குச் (பிரகாஷ் ராஜ்) சொந்தமான மருத்துவமனையில் பணிபுரியும் மருத்துவர் விஸ்வநாத். பணம் மட்டுமே மைக்கேலின் குறிக்கோள். விஸ்வநாத் நோயாளிகளின் நலனில் அக்கறை செலுத்துபவன். இவர்களுக்கிடையே அடிக்கடி வாக்குவாதங்கள் நிகழ்கிறது. எனவே அந்த மருத்துவமனையை விட்டு வெளியேறி வேறொரு மருத்துவமனையில் பணிபுரிகிறான். விஸ்வநாத் விலகியதால் நோயாளிகள் வருவது குறைந்து மைக்கேல் நட்டமடைகிறான். விஸ்வநாத் பணிபுரியும் மருத்துவமனை லாபகரமாக இயங்குகிறது. பணத்திற்கு ஆசைப்பட்டு சட்டவிரோதமாக தீவிரவாதிகளுக்கு சிகிச்சையளிக்கிறான் மைக்கேல். அவர்களிடம் உள்ள ஆயுதங்களை விஸ்வநாத்தின் மருத்துவமனையில் பதுக்கிவைத்து காவல்துறைக்கு தகவல் தெரிவிக்கின்றனர். மருத்துவமனையை சோதனையிடும் காவல்துறை விஸ்வநாத்தை கைது செய்கிறது. தன் சட்டவிரோத நடவடிக்கைகள் பற்றி அறிந்த அவன் மருத்துவமனையில் பணிபுரியும் மருத்துவர் ஜெனிபரை (மோகினி) கொன்றுவிடுகிறான் மைக்கேல்.

தப்பியோடிய விஸ்வநாத்தைக் கைது செய்யும் பொறுப்பு காவல் அதிகாரி ராஜ்குமாரிடம் (ராதாரவி) ஒப்படைக்கப்படுகிறது. சுவாதி விஸ்வநாத்தை காதலிக்கிறாள். விஸ்வநாத் தான் நிரபராதி என்று நிரூபித்து தண்டனையிலிருந்து தப்பினானா? என்பது மீதிக்கதை.

நடிகர்கள்
---------

* சரவணன் - விஸ்வநாத்
* மோகினி - ஜெனிபர்
* சுவாதி - சுவாதி
* ராதாரவி - ராஜ்குமார்
* பிரகாஷ் ராஜ் - மைக்கேல்
* மணிவண்ணன் - நாராயணன்
* செந்தில் - சங்கர்லால்
* சிந்து - சிந்து
* டி. எஸ். ராகவேந்திரா
* வி. கோபாலகிருஷ்ணன்
* இடிச்சபுளி செல்வராஜ் - செல்வராஜ்
* கருப்பு சுப்பையா - காதர் பாய்
* திடீர் கண்ணய்யா
* குமரிமுத்து
* மகாநதி சங்கர் - டேவிட்
* அருள்மணி
* ஜோதி மீனா

இசை
---

படத்தின் இசையமைப்பாளர் தேவா. பாடலாசிரியர் வாலி.

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | கர்த்தரை பார்த்தேன் | எஸ். பி. பாலசுப்பிரமணியம், சித்ரா | 4:49 |
| 2 | 1,2,3,4,5,6, என் போன் | சித்ரா | 4:34 |
| 3 | ஜில் என்று வீசுது | உண்ணிமேனன், சுஜாதா மோகன் | 4:10 |
| 4 | மாமா நான் உனக்கு | சித்ரா | 4:14 |
| 5 | கோங்குரா | மனோ, சுவர்ணலதா | 4:02 |

மேற்கோள்கள்
-----------

1. ↑  "விஸ்வநாத்".
2. ↑  "விஸ்வநாத்". Archived from the original on 2010-12-23. 2019-02-26 அன்று பார்க்கப்பட்டது.CS1 maint: unfit url (link)
3. ↑  "விஸ்வநாத்".
**பாதுகாப்புப் பொருட்கள் கிடங்குகள் மேம்பாட்டு ஆய்வகம்** (*Defence Materials and Stores Research and Development Establishment*) என்பது இந்தியா நடுவண் அரசின் பாதுகாப்பு அமைச்சகத்தின் மேற்பார்வையில் செயல்படும் பாதுகாப்பு ஆராய்ச்சி மற்றும் வளர்ச்சி அமைப்பின் (டி. ஆர். டீ. ஓ) கீழ் செயல்படும் ஒரு ஆராய்ச்சி மையமாகும். இவ்வாய்வகம்  உத்தரப்பிரதேச மாநிலத்தில் கான்பூரில் தபால் நிலையத்தின் அருகாமையில் கிராண்ட் ட்ரன்க் சாலையில் அமைந்துள்ளது. இந்திய இராணுவத்திற்குத் தேவைப்படும் பொருட்களை ஆராய்ச்சிகள் மூலம் மேம்படுத்தி வழங்குவதற்காக இந்த ஆய்வகம் செயல்படுகிறது. அவற்றில் இராணுவத்தினருக்குத் தேவையான பாதுகாப்பு ஆடைகள், பாதுகாப்பு அணிகலன்கள், பாதுகாப்புக் கருவிகள் ஆகியவையும் அடங்கும். 

1929 ஆம் ஆண்டில் சேணமும் மிதியும் (Harness & Saddlery) ஆகிய காரணிகளுக்காக இங்கு செயல்பட்டு வந்த பல்பொருள் அங்காடியே நாளடைவில் பெயர் மாற்றம் அடைந்து "பாதுகாப்புப் பொருட்கள் கிடங்குகள் மேம்பாட்டு ஆய்வகம்" என்ற வகையில் உருமாறி செயல்படத் துவங்கியது.

மேற்கோள்கள்
-----------

1. ↑  The Official Website of DRDO
2. ↑  "காப்பகப்படுத்தப்பட்ட நகல்". 2011-01-02 அன்று மூலம் பரணிடப்பட்டது. 2010-12-06 அன்று பார்க்கப்பட்டது.

‎
திறக்கப்பட்டபட்ட தோரா பெட்டியுடன் தோரா சுருள்
**தவ்ரத்** (அரபு மொழி: توراة‎) (அரபு மொழி : **தவ்ரா** அல்லது **தவ்ராத்** என்பது யூத புனித நூலான தோராவின் அரபு பெயர். இசுரயேலர் மக்களுக்கு இறைவனால் மூசா மூலம் வழங்கப்பட்ட வேதமாகும். மேலும் இஸ்லாமிய புனித நூல்களில் ஒன்றாகும்.குர்ஆனில், 'தவ்ராத்' என்னும் சொல் 18 முறை சொல்லப்படுகிறது. *தவ்ராத்* மரபுகளைக் குறிப்பிடும் போது, முஸ்லிம்கள் அதை *பெண்டாட்டூச்*(மோசேயின் ஐந்து புத்தகங்கள்) மட்டுமின்றி, எபிரேய வேதாகமம் மற்ற புத்தகங்களுடனும் தல்மூத் மற்றும் மிட்ராஷிம் எழுத்துக்களுடனும் அடையாளப்படுத்தியுள்ளனர்.

> நிச்சயமாக நாம் தாம் "தவ்ராத்"தை யும் இறக்கி வைத்தோம்; அதில் நேர்வழியும் பேரொளியும் இருந்தன. (அல்லாஹ்வுக்கு) முற்றிலும் வழிப்பட்ட நபிமார்கள், யூதர்களுக்கு அதனைக் கொண்டே (மார்க்கக்) கட்டளையிட்டு வந்தார்கள்; இறை பக்தி நிறைந்த மேதை (ரப்பனிய்யூன்)களும், அறிஞர் (அஹ்பார்)களும் - அவர்கள் அல்லாஹ்வின் வேதத்தைப் பாதுகாக்க கட்டளையிடப்பட்டவர்கள் என்பதனாலும், இன்னும் அவ்வேதத்திற்குச் சாட்சிகளாக அவர்கள் இருந்தமையாலும் அவர்கள் (அதனைக் கொண்டே தீர்ப்பளித்து வந்தார்கள்; முஃமின்களே!) நீங்கள் மனிதர்களுக்கு அஞ்சாதீர்கள்; எனக்கே அஞ்சுங்கள். என்னுடைய வசனங்களை அற்பக் கிரயத்திற்கு விற்று விடாதீர்கள்; எவர்கள் அல்லாஹ் இறக்கி வைத்ததைக் கொண்டு தீர்ப்பளிக்கவில்லையோ, அவர்கள் நிச்சயமாக காஃபிர்கள்தாம்.
> 
> —திருக்குர்ஆன் 5:44
>

மேற்கோள்கள்
-----------

1. ↑  Isabel Lang *Intertextualität als hermeneutischer Zugang zur Auslegung des Korans: Eine Betrachtung am Beispiel der Verwendung von Israiliyyat in der Rezeption der Davidserzählung in Sure 38: 21-25* Logos Verlag Berlin GmbH, 31. திசம்பர் 2015 ISBN 9783832541514 p. 98 (German)
2. ↑  திருக்குர்ஆன் 5:44
**பிரியங்கா சிங் ராவத்** (Priyanka Singh Rawat) பாரதீய ஜனதா கட்சியைச் சார்ந்த ஒரு இந்திய அரசியல்வாதி ஆவார்.

ஆரம்ப கால வாழ்க்கை
------------------

ராவத், 1985ஆம் ஆண்டு ஆகஸ்ட் 7 ஆம் நாள் உத்தரப் பிரதேசம், பரேலியில் உத்தம் ராம் சிங் மற்றும் பிரபா சிங் ஆகியோருக்குப் பிறந்தார். உத்தம் ராம் ஓய்வு பெற்ற மாநில குடிமைப் பணிகள் அதிகாரி ஆவார். ராவத் 2007 ஆம் ஆண்டில் மகாத்மா ஜோதிபா புலே ரோஹில்கண்ட் பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார். அடுத்த ஆண்டில் அதே பல்கலைக்கழகத்தில் மக்கள் தகவல் தொடர்பியல் மற்றும் மின்னணுவியல் இதழியல் பிரிவில் முதுகலை பட்டயச்சான்றினையும் பெற்றார்.

அரசியல் வாழ்க்கை
----------------

ராவத் தனது பல்கலைக்கழக நாட்களில் இளைஞர் அரசியலில் பங்கேற்றார். அந்த நேரத்தில் அவர் நூலக பொறுப்பாளராக தேர்ந்தெடுக்கப்பட்டார். 

ஜூன் 2013 இல், ராவத் பாரதிய ஜனதா கட்சியில் சேர்ந்தார்.  16 மார்ச் 2014 அன்று, பராபங்கி தொகுதியில் இருந்து வரவிருக்கும் பொதுத் தேர்தலில் ராவத் போட்டியிடுவார் என்று கட்சி அறிவித்தது.  இந்திய தேசிய காங்கிரஸ் கட்சியைச் சேர்ந்த தனக்கு அடுத்த போட்டியாளரான பி.எல். புனியாவை தோராயமாக 211,000 வாக்குகள் வித்தியாசத்தில் தோற்கடித்ததன் பின்னர் மே மாதம் அவர் மக்களவைக்குத் தேர்ந்தெடுக்கப்பட்டார்.

தனிப்பட்ட வாழ்க்கை
------------------

2007 டிசம்பர் 5 ஆம் தேதி, ராவத் 2007 தொகுதியின் இந்திய ஆட்சிப்பணி (வருவாய் துறை) அதிகாரியாக இருக்கும் ரகுநாத் ராவத்தை மணந்தார். அவர்களுக்கு இரண்டு மகள்கள் உள்ளனர்.

குறிப்புகள்
-----------

1. 1 2  "Rawat, Smt. Priyanka Singh". Lok Sabha. 20 March 2019 அன்று பார்க்கப்பட்டது.
2. 1 2  Kumar, Santosh (30 May 2014). "Barabanki MP Priyanka Singh Rawat of BJP". இந்தியா டுடே. 21 March 2019 அன்று பார்க்கப்பட்டது.
3. 1 2  Khan, Hamza (30 May 2014). "Giant Killers". இந்தியன் எக்சுபிரசு. 21 March 2019 அன்று பார்க்கப்பட்டது.
4. 1 2  "32 newly elected under-35 MPs & what they intend to do for their constituencies". தி எகனாமிக் டைம்ஸ். 25 May 2014. 21 March 2019 அன்று பார்க்கப்பட்டது.
5. ↑  "Read list of BJP candidates for LS polls, Modi from Varanasi". India TV. 16 March 2014. 21 March 2019 அன்று பார்க்கப்பட்டது.